JY LEES NOU Hoekom hou ons van stoutseuns?
Elke ma en pa se nagmerrie . . . Hulle breek ons harte, maar dit bly maar eenmaal 'n feit: 'n stoutseun het dieselfde aantrekkingskrag as 'n romerige sjokolade wanneer jy op dieet is. Jy wéét dis nie goed vir jou nie en ja, juis om dié rede kies jy hom.
Dink Charlie Sheen, Colin Farrell, Jude Law, Steve Hofmeyr…
Oee, dis 'n lang lys. En jy hoor hoe baie vroue sug van lekkerkry.
Want om een of ander vreemde rede (of redes!) is baie vroue tot die baddies aangetrokke.
Ons almal onthou nog hoe die aktrise Sandra Bullock haar gewese man, stoutseun-motorfietsryer Jesse James, in haar Oscar-toespraak (sy het dit gewen vir beste aktrise in The Blind Side, in 2010) bedank het vir sy ondersteuning. Dit was een van die grootste celeb-verneukerye nog - dié bad boy het haar toe glo met verskeie vroue verneuk en Sandra was salig onbewus daarvan.
Larissa reken ook die bad boy help vroue om aan hul "donker kant" uitdrukking te gee en juis omdat sy nooit weet wanneer sy hom gaan verloor nie, is hy vir haar 'n groot uitdaging.
Stomende seks is volgens Marlize dié grootste rede hoekom vroue hulle kies. "Hulle is baie goed in die bed en lýk goed." Dink maar aan Robert Downey Jr. of Jonathan Rhys Meyers.